Dôvodová správa
A. Všeobecná časť
Návrh nariadenia vlády Slovenskej republiky o zavedení letného času v rokoch 2027 až 2031 (ďalej len „návrh nariadenia vlády“) predkladá Ministerstvo práce, sociálnych vecí a rodiny Slovenskej republiky na základe § 1 zákona č. 54/1946 Zb. o letnom čase, v súlade s článkom 4 smernice Európskeho parlamentu a Rady 2000/84 ES z 19. januára 2001 o úprave letného času.

V zmysle tohto článku je Komisia povinná každých päť rokov uverejniť oznámenie, ktoré obsahuje časový plán uvádzajúci dátumy, kedy začína a končí obdobie letného času. Predkladaný návrh nariadenia vlády je v súlade s oznámením Komisie prijatým podľa  článku 4 uvedenej smernice pre roky 2027 až 2031 (Ú. v. EÚ C/2026/1660 zo dňa 18. 03. 2026).

Návrh nariadenia vlády je v súlade s Ústavou Slovenskej republiky, s ústavnými zákonmi a inými zákonmi ako aj s medzinárodnými zmluvami a medzinárodnými dokumentmi, ktorými je Slovenská republika viazaná a s právom Európskej únie.
Návrh nariadenia vlády nemá byť predmetom vnútrokomunitárneho pripomienkového konania.

Verejnosť bola informovaná o zámere pripraviť návrh nariadenia vlády prostredníctvom predbežnej informácie (PI/2026/240) zverejnenej na portáli Slov – Lex dňa 08. októbra 2026 s možnosťou verejnosti zapojiť sa do prípravy predmetného nariadenia formou zasielania pripomienok a návrhov v lehote do 15. októbra 2026. K  predbežnej informácii č. PI/2026/240  neboli zo strany  verejnosti vznesené žiadne pripomienky.
